แอ็ดวาร์ต แบแน็ช

แอ็ดวาร์ต แบแน็ช () เป็นนักการเมืองชาวเช็กและรัฐบุรุษผู้เป็นประธานาธิบดีเชโกสโลวาเกียระหว่าง ค.ศ. 1935–1938 และอีกครั้งระหว่าง ค.ศ. 1945–1948 เขายังเป็นผู้นำรัฐบาลพลัดถิ่นเชโกสโลวาเกียระหว่าง ค.ศ. 1939–1945 ในช่วงสงครามโลกครั้งที่สอง ในฐานะประธานาธิบดี แบแน็ชต้องเผชิญกับวิกฤติครั้งใหญ่สองครั้งซึ่งทำให้เขาต้องลาออกจากตำแหน่ง

การลาออกครั้งแรกของแบแน็ชเกิดขึ้นหลังความตกลงมิวนิกและการยึดครองเชโกสโลวาเกียของเยอรมนีซึ่งเป็นผลตามมาใน ค.ศ. 1938 และทำให้เขาต้องตั้งรัฐบาลพลัดถิ่นอยู่ในสหราชอาณาจักร ครั้งที่สองเกิดขึ้นหลังรัฐประหารโดยฝ่ายคอมมิวนิสต์ ค.ศ. 1948 ซึ่งก่อให้เกิดสาธารณรัฐสังคมนิยมเชโกสโลวัก ก่อนที่เขาจะเป็นประธานาธิบดี แบแน็ชเป็นรัฐมนตรีว่าการกระทรวงการต่างประเทศคนแรก (ค.ศ. 1918–1935) และนายกรัฐมนตรีคนที่ 4 (ค.ศ. 1921–1922) ของเชโกสโลวาเกีย ในฐานะสมาชิกพรรคสังคมนิยมแห่งชาติเชโกสโลวัก เขาเป็นที่ทราบกันดีว่าเป็นนักการทูตที่มีทักษะคนหนึ่ง

อ้างอิง

หนังสืออ่านเพิ่มเติม

แหล่งข้อมูลอื่น 

ประธานาธิบดีเชโกสโลวาเกีย
นายกรัฐมนตรีเชโกสโลวาเกีย
รัฐมนตรีว่าการกระทรวงการต่างประเทศเชโกสโลวาเกีย